**เอกสารประกอบการเรียนสีไม้**

วิธีการระบายสีไม้ให้สวยงามสามารถทำได้ดังนี้

1. ใช้สีไม้ที่แหลม เพราะสีที่แหลมจะทำให้ควบคุมการออกแรงในการระบายได้ง่ายกว่าสีทู่ อีกอย่างสีแหลมๆยังสามารถวาดลวดลายให้สวยได้เพิ่มมากขึ้นด้วย
2. การระบายเป็นเส้นๆจะช่วยทำให้การระบายสีมีมิติและเพิ่มลวดลายหรือเพิ่มสีที่มีสีสันได้เพิ่มมากขึ้น อีกอย่างการระบายสีเป็นเส้นๆแบบนี้สามารถแก้ไขสีที่ไม่สม่ำเสมอให้กลับมาเป็นสีที่สม่ำเสมอและสวยงามมากยิ่งขึ้น
3. ระบายสีอย่างหลากหลาย การผสมสีให้เป็น เป็นสิ่งที่ดีมาก เพราะว่าการผสมสีให้ได้สีใหม่ที่สวยงามมากยิ่งขึ้นจะทำให้มีสีที่หลากหลายและสวยงามมากยิ่งขึ้น
4. การระบายสีให้เกิดเงาสามารถทำได้ด้วยการระบายสีจากสีอ่อนไปสีเข้ม การระบายแบบนี้จะทำให้เกิดเงาได้ตามใจแล้ว

สีไม้เป็นมีที่หลายคนรู้จัก การระบายสีไม้เป็นการระบายสีพื้นฐานและเด็กทุกคนจะต้องระบายเป็นกัน เพราะว่าในการเรียนศิลปะหรือในการระบายสี สีไม้เป็นสีที่ระบายง่ายที่สุดและสามารถระบายให้ออกมาสวยได้อย่างง่ายๆเลย แต่วิธีการระบายสีให้สวยที่เรานำมาฝากกันในวันนี้ก็ทำให้คุณระบายสีออกมาสวยเช่นกัน เป็นพื้นฐานการระบายสีควรรู้ เพื่อที่จะใช้ความรู้นี้พัฒนาการระบายสีให้ยากด้วยการผสมสีให้ออกมาสวย หรือไม่การไล่สีให้สวยก็สามารถทำได้ด้วยการเรียนรู้พื้นฐาน



**เอกสารประกอบการเรียนสีชอล์ก**

**การระบายสีชอล์ก**

|  |
| --- |
| สีชอล์กเทียนหรือสีชอล์กน้ำมัน (Oil Pastel) เป็นสีที่นิยมใช้กันมากในหมู่ของเด็กนักเรียนระดับอนุบาลหรือระดับประถมศึกษา เหมาะสำหรับการเขียนภาพระบายสีที่ไม่ต้องการความละเอียดเหมือนจริงมากนัก เช่น การเขียนภาพทิวทัศน์ ภาพหุ่นนิ่ง    การะบายสีชอล์กเทียน นิยมระบายจากสีอ่อนไปหาสีแก่ซึ่งเป็นการระบายสีที่ให้ความสำคัญของภาพจากส่วนที่ได้รับแสงหรือส่วนที่มีค่าน้ำหนักแสงเงาอ่อนๆ ก่อนส่วนที่มีน้ำหนักเข้มโดยค่อยๆเพิ่มน้ำหนักให้เข้มขึ้นโดยใช้สีเข้มระบายทับตามลำดับ     วัสดุอุปกรณ์  1. สีชอล์กเทียน มีหลายยี่ห้อหาเลือกซื้อได้ตามความต้องการ  2. กระดาษวาดเขียน ควรใช้กระดาษเนื้อค่อนข้างหนา ผิวเรียบด้านนักเรียนนิยมใช้กระดาษ 100 ปอนด์  3. ดินสอ สำหรับการร่างภาพ ควรใช้ดินสอไส้เกรด HB ก็พอ และดินสอ EE ซึ่งนักเรียนระดับอนุบาลหรือประถมนิยมนำมาใช้ในการตัดเส้นเก็บรายละเอียด ในขั้นตอนสุดท้าย  4. กระดาษชำระ หรือผ้าสะอาด สำหรับปัด เช็ดฝุ่นสีหรือรอยเปื้อน  5. โต๊ะ หรือแผ่นกระดานรองเขียน ให้ความสะดวกในการวาดภาพนอกสถานที่      สีชอล์ค เป็นสีฝุ่นผงละเอียดบริสุทธิ์นำมาอัดเป็นแท่ง ใช้ในการวาดภาพ มากว่า 250 ปีแล้ว ปัจจุบัน มีการผสมขี้ผึ้งหรือกาวยางไม้เข้าไปด้วยแล้วอัดเป็นแท่งในลักษณะของดินสอสี แต่มีเนื้อ ละเอียดกว่า แท่งใหญ่กว่า และมีราคาแพงกว่ามาก มักใช้ในการวาดภาพเหมือน   การสร้างงานด้วยสีชอล์คน้ำมัน มักจะมีการระบายทับซ้อน ประมาณ 2 - 3 ชั้น เพื่อให้เกิดการผสมผสานสีใหม่ หรือการไล่โทนสีอย่างกลมกลืน  เทคนิคการระบายสีชอล์ก  1. การระบายสีชอล์ค ควรใช้กระดาษผิวหยาบเพื่อให้พื้นผิวยที่ขรุขระสามารถรองรับเนื้อสีไว้ได้ เช่น กระดาษร้อยปอน เป็นต้น  2. การระบายสีชั้นแรกควรใช้สีเข้มก่อนเพราะสีชอล์คน้ำมันเป็นสีที่ทึบแสง และควรระบายสีให้กลมกลืนกันไว้ เพราะต้องเผื่อความลึกของพื้นผิวไว้ให้สีชั้นบนด้วย จากนั้นแล้วการระบายสีชั้นต่อๆไปจึงเป็นสีอ่อนขึ้นตามลำดับ  3. ช่วงต่อตะเข็บระหว่างสี ควรระบายให้บางกว่าในส่วนที่ถัอออกไปจะได้ช่วยในการผสมผสานกลมกลืนเป็นไปได้ง่าย  4. ควรวาดภาพวัตถุที่มีขนาดใหญ่หรือปานกลาง เพราะสีชอล์กไม่เหมาะกับภาพวัตถุที่มีขนาดเล็ก เวลาระบายจะดูไม่สวย  5. เวลาระบายสีชอล์กลงไป จะมีเศษสีติดอยู่บนกระดาษควรใช้กระดาษทิชชูปัดออกเบาๆก่อน แล้วค่อยระบายอีกครั้ง  6. ถ้าหากอยากเอาภาพที่วาดเสร็จแล้วไปใส่กรอบไม่ควรตีเส้นขั้นขอบเพราะจะดูไม่สวย  7. เมื่อระบายสีชอล์กเสร็จในแต่ละครั้งควรนำกระดาษทิชชูมาเช็ดสีที่ติดอยู่เพราะถ้าไม่เช็ดแล้วระบายซ้ำอีก สีบนภาพจะดูหมอง  7. ควรใช้สีให้ถูกต้องเพราะถ้าระบายผิดจะแก้ไขได้ยากแล้วยิ่งระบายสีทับไปอีกก็จะยิ่งเละ |

**เอกสารประกอบการเรียนสีน้ำ**

|  |
| --- |
| **สีน้ำ (Water Color)** มีกรรมวิธีในการสร้างสรรค์ผลงานหลายวิธี แต่ในที่นี้ผู้เขียนจะขอกล่าวถึงเฉพาะเทคนิคที่นิยม ใช้ในการเรียนการสอนกันในโรงเรียนเท่านั้น ดังนี้ี้ |
|  |
| **1. การระบายแบบเปียกบนแห้ง(Wet into Dry)** เป็นเทคนิคการระบายสีน้ำใน สภาพที่สีผสมน้ำให้เหลวเปียกชุ่มนำไประบายลงในกระดาษที่แห้งคือ ไม่ต้องระบายน้ำให้กระดาษเปียกเสียก่อน หากระบายต่อเนื่องกันจะทำให้เกิดสภาพสีเรียบ  เทคนิคนี้เหมาะสำหรับการระบายรูปทรงเหลี่ยมทั้งหลาย หรือวัตถุสิ่งของที่มีลักษณะพื้นผิวเรียบ เช่น พื้น หรือผนัง อาคารสิ่งก่อสร้าง เป็นต้น |
|  |
| **2. การระบายแบบแห้งบนแห้ง(Dry on Dry)**  เป็นเทคนิคการระบายสีน้ำในสภาพสีที่ข้นหนืดผสมน้ำน้อย  ลงบนกระดาษที่แห้งไม่เปียกน้ำ เทคนิควิธีการนี้เหมาะสำหรับการระบายสีที่ต้องการแสดง ให้เห็นถึงลักษณะผิวของวัตถุที่หยาบ ขรุขระ หรือแข็งกระด้าง  เช่น ผิวของเปลือกไม้ ผิวของดิน หิน ผิงผนังต่างๆ หรือนำไปใช้ในการเก็บรายละเอียกของภาพในขั้นตอนสุดท้าย และยังแสดงถึงความรวดเร็วชำนาญในการใช้แปรงพู่กันของผู้วาดอีกด้วย |
|  |
| **3. การระบายแบบเปียกบนเปียก (Wet into Wet)** เป็นเทคนิคการระบายสีน้ำที่เหลวเปียกชุ่มลงบนกระดาษที่ลงน้ำให้เปียกชุ่มเตรียมไว้  สภาพสีที่ได้จะไหลซึมรุกรานเข้าหากัน ให้ความรู้สึกว่าสีเปียกชุ่มน้ำอยู่ตลอดเวลา เทคนิคนี้เหมาะสำหรับการระบายภาพของท้องฟ้า ผืืนน้ำ ภูเขาและแนวต้นไม้หรือป่าในระยะไกล |

***4. การระบายแบบใช้เทคนิคต่างๆ (Texture Surface)เป็นเทคนิคการระบายสีน้ำที่มีการเตรียมการพื้นผิวขอ***

***กระดาษด้วยวัสดุอุปกรณ์ต่างๆ ก่อนการระบายสี***

***และหลังการะบายสี เช่น การทากาว การหยดเทียนไข***

***เพื่อสร้างร่องรอยบนกระดาษก่อนระบายสีน้ำทับลงไป หรือการขูด ขีด***

***ด้วยของปลายแหลมหรือมีคม การโรยเกลือลงบนสีในขณะที่สียังไม่แห้ง การนำแอลกอฮอล์มาระบายลงบนสีที่ยังไม่แห้ง เป็นต้***น

**ใบงาน**

**ให้นักเรียนวาดภาพในวังสวนสุนันทา มา 1 ดอก พร้อมระบายสีน้ำ ให้สวยงาม**

****

**ใบงาน**

**ให้นักเรียนวาดภาพในวังสวนสุนันทา มา 1 ดอก พร้อมระบายสีน้ำ ให้สวยงาม**

****

**ใบงาน**

**ให้นักเรียนวาดภาพในหัวข้อ “ความประหยัด ” พร้อมระบายสีชอล์ค ให้สวยงาม**

****

**ใบงาน**

**ให้นักเรียนวาดภาพในหัวข้อ “ธรรมชาติแสนสวย ” พร้อมระบายสีไม้ ให้สวยงาม**

